Vaisių salotos
Vaisių salotos – patiekalas, gaminamas iš įvairių vaisių, kartais užpilamų padažu. Gali būti valgomos kaip užkandis, garnyras arba desertas. Rečiau – kaip pagrindinis patiekalas. Vaisiai paruošiami juos supjausčius į nedidelius gabalėlius. Jeigu vaisius nedidelis (kaip kad uogos), gali būti dedamas į salotas ir nepjaustytas. Visi gabaliukai išmaišomi arba sudedami į indą tam tikra tvarka. Vaisių salotose taip pat naudojami ir konservuoti arba džiovinti vaisiai (pastarieji neretai prieš tai išbrinkinami). Salotos gali būti patiekiamos kaip yra arba užpiltos padažu: vaisių sultimis, cukraus sirupu, grietinėle, jogurtu ir pan.